*Proiect*

GUVERNUL REPUBLICII MOLDOVA

HOTĂRÂRE

nr. \_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_ 2018

Chişinău

cu privire la transmiterea unor bunuri imobile

-----------------------------------------------------------

În temeiul art.6 alin.(1) lit. a) şi art. 14 alin. (1) lit. b) al Legii nr. 121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările şi completările ulterioare, Guvernul

HOTĂRĂŞTE:

1. Se propune Consiliului raional Ialoveni să transmită, cu titlu gratuit, din proprietatea

publică a raionului Ialoveni în proprietatea publică a statului, administrarea Ministerului Afacerilor Interne, gestiunea Direcţiei Situaţii Excepţionale mun. Chişinău a Inspectoratului General pentru Situaţii de Urgenţă, următoarele bunuri imobile amplasate în oraşul Ialoveni, strada Petru Ştefănucă 10: clădire administrativă cu suprafaţa de 178,7 m2, număr cadastral 5501209.430.01, construcţie accesorie cu suprafaţa de 32,0 m2, număr cadastral 5501209.430.02, garaj cu suprafaţa de 26,7 m2, număr cadastral 5501209.430.03 şi terenul aferent cu suprafaţa de 0,1455 ha, număr cadastral 5501209.430, pentru construcţia Unităţii de Salvatori şi Pompieri.

1. Se transmite din proprietatea publică a statului, administrarea Ministerului Afacerilor Interne, gestiunea Inspectoratului General pentru Situaţii de Urgenţă, în proprietatea publică a raionului Ialoveni, bunul imobil teren cu suprafaţa de 0,37 ha, număr cadastral 5501209.386, amplasat în oraşul Ialoveni, strada Gagarin 2/3.
2. Se propune Consiliului orăşenesc Lipcani să transmită, cu titlu gratuit, din proprietatea publică a oraşului Lipcani în proprietatea publică a statului, administrarea Ministerului Afacerilor Interne, gestiunea Secţiei Situaţii Excepţionale Briceni a Direcţiei Situaţii Excepţionale Edineţ a Inspectoratului General pentru Situaţii de Urgenţă, bunul imobil teren cu suprafaţa de 0,0841 ha, număr cadastral 1402103.156, amplasat în raionul Briceni, oraşul Lipcani, strada Mihail Frunze 22, în vederea dislocării Unităţii de Salvatori şi Pompieri.
3. Se propune Consiliului orăşenesc Briceni să transmită, cu titlu gratuit, din proprietatea publică a oraşului Briceni, în proprietatea publică a statului, administrarea Ministerului Afacerilor Interne, gestiunea Secţiei Situaţii Excepţionale Briceni a Direcţiei Situaţii Excepţionale Edineţ a Inspectoratului General pentru Situaţii de Urgenţă, următoarele bunuri imobile amplasate în oraşul Briceni, strada Dimitrie Cantemir 25/B: construcţie cu suprafaţa de 464,2 m2, număr cadastral 1401103.447.01 şi terenul aferent cu suprafaţa de 1,5264 ha, număr cadastral 1401103.447, pentru dislocarea Unităţii de Salvatori şi Pompieri.
4. Se propune Consiliului municipal Chişinău să transmită cu titlu gratuit, din proprietatea publică a municipiului Chişinău, în proprietatea publică a statului, administrarea Ministerului Afacerilor Interne, gestiunea Direcţiei Situaţii Excepţionale mun. Chişinău a Inspectoratului General pentru Situaţii de Urgenţă, bunul imobil teren cu suprafaţa de 0,9311 ha, aferent construcţiei nefinalizate, amplasat în mun. Chişinău, sect. Botanica, strada Vadul Bâcului, conform planului-anexă la decizia Consiliului municipal Chişinău nr. 15/20-3 din 22 decembrie 2017.
5. Se propune Consiliului orăşenesc Şoldăneşti să transmită, cu titlu gratuit, din proprietatea publică a oraşului Şoldăneşti, în proprietatea publică a statului, administrarea Ministerului Afacerilor Interne, gestiunea Secţiei Situaţii Excepţionale Şoldăneşti a Direcţiei Situaţii Excepţionale Orhei a Inspectoratului General pentru Situaţii de Urgenţă, terenul pentru construcţii cu suprafaţa de 0,3126 ha, număr cadastral 8301113313, amplasat în or. Şoldăneşti, str. 31 august 1989, pentru construcţia Unităţii de Salvatori şi Pompieri.
6. Transmiterea bunurilor imobile se va efectua în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31 decembrie 2015 (Monitorul Oficial al Republicii Moldova, 2016, nr. 1, art. 2), cu modificările şi completările ulterioare.
7. Agenţia Servicii Publice, la cererea titularului de drept, va efectua modificarea documentaţiei cadastrale în conformitate cu prevederile prezentei hotărâri.

**PRIM-MINISTRU Pavel FILIP**

Contrasemnează:

Ministrul afacerilor interne Alexandru JIZDAN

Ministrul finanţelor Octavian ARMAŞU